**Црна Гора**

**ОПШТИНА АНДРИЈЕВИЦА**

***ЛОКАЛНИ ПРОГРАМ СОЦИЈАЛНОГ СТАНОВАЊА***

***ОПШТИНЕ АНДРИЈЕВИЦА***

***ЗА 2018.ГОДИНУ***

***П р е д л о г***

**Андријевица, март 2018. године,**

**У В О Д**

Социјално значење стана проистиче из различитих облика и инструмената, којима држава без обзира на своју развијеност, чини доступним остваривање овог права за сваког грађанина, а посебно за групе које ово право без интервенције државе не би могле да остваре (социјално угрожене групе). Основни циљ сваке стамбене политике је да цјелокупно становништво може уз најрационалнији вид подршке обезбиједити станове одговарајуће величине и опремљености у функционалном окружењу и уз разумне цијене, а одабир становништва у приступу становима треба да буде што мање привилегован.

Стамбена политика је комплексан проблем који намеће потребу мултидисциплинарног приступа дефинисању приоритета и мјера у циљу обједињавања инструмената за подстицање позитивних резултата у овој области.

Проблеми становања посебно утичу на социјално угрожене, односно социјално искључене групе, које представљају посебне социјалне групе у области социјалног становања. Да би се адекватно сагледали проблеми у овој области неопходно је анализирати стамбену ситуацију, субвенције и подстицаје који се оваквим групама могу пружити.

Доношењем Нац ионалне стамбене стратегије за период 2011-2020. Године, створени су основни принципи за дефинисанје правца даљег развоја стамбеног сектора у Црној Гори. Такође, обезбијеђена је већа уравнотеженост свих компонената развоја (социјалних, економских и еколошких) и одрживи и ефикасни развој становања путем боље расподјеле надлежности и задатака свих актера у стамбеном сектору. Законом о социјалном становању (``Службени лист ЦГ``, број 35/13) и Програмом социјалног становања за период 2014-2017, утврђене су надлежности државе и локалних управа.

1. **ЗАКОНСКА РЕГУЛАТИВА И ОБАВЕЗЕ ЛОКАЛНИХ САМОУПРАВА**
	1. **Обавезе Општине Андријевица према Закону о социјалном становању**

Према Закону о социјалном становању, обавеза локалне самоуправе је доношење Локалног програма социјалног становања на период од годину дана, односно дефинисање лица, односно групе лица на територији исте, која ће рјешавати питање социјалног становања. Обим и услови одобвравања средстава привредним друштвима, физичким лицима и стамбеним задругама и начин враћања средстава као и услови и критеријуми за утврђивање висине закупнине за коришћење стамбених објеката.

Сходно наведеном, надлежности Општине Андријевица, подразумијевају:

* Прикупљање података потребних за доношење локалног програма,

(анализа постојећег стамбеног фонда и стамбених потреба)

* Управљање пројектима изградње стамбених објеката,
* Давање у закуп стамбених објеката,
* Развијање нових програма социјалног становања и подстицање партнерског односа између јавног, приватног и непрофитног сектора у области социјалног становања,
* Организовање послова одржавања стамбених објеката,
* Обављање других послова у области социјалног становања.
	1. **Обавезе Општине Андријевица према Програму социјалног становања**

Програм социјалног становања је усклађен са Законом о социјалном становању и као такав утврђује надлежност локалне самоуправе да се базира на креирању прецизне евиденције за социјално становање, односно снимање и анализа постојећег стамбеног фонда, као и књижење истог.

* 1. **Обавезе општине Андријевица према Закону о локалној самоуправи**

Према Закону о локалној самоуправи, члан 32 став 5, локална управа утврђује и обезбјеђује привођење намјени грађевинског земљишта у складу са локалним планскимм документима и комунално опремање грађевинског земљишта.

Такође, према истом члану став 11, уређује односе у области становања и стара се о обезбјеђивању услова за одржавање стамбених зграда, док према ставу 17 у складу са могућностима , уређује и обезбјеђује рјешавање стамбених потреба лица у стању социјалне потребе и лица са посебним потребама, као и помаже рад хуманитарних и невладиних организација у овој области.

* 1. **Обавезе Општине Андријевица према Одуци о рјешавању стамбених питања лица у стању социјалне потребе**

Општина Андријевица је Одлуком о рјешавању стамбених питања лица у стању социјалне потребе (``Службени лист РЦГ`` - општински прописи, број 17/06 од 10.05.2006. године и ``Службени лист ЦГ`` - општински прописи, број 37/10 од 10.11.2010. године) уредила . начин, услове, критеријуме, поступак и средства за рјешавање питања лица у стању социјалне потребе, те да право на рјешавање стамбених питања по одредбама ове одлуке имају лица која у смислу Закона о социјалној и дјечијој заштити, остварују право на материјално обезбјеђење породице. Иста права по овој одлуци имају и лица која се налазе у стању социјалне потребе а нијесу корисници материјалног обезбјеђења, што ће цијенити Комисија за расподјелу стамбених јединица, непосредним увидом на лице мјеста.

Стамбена питања лица из члана 2 ове одлуке, рјешавају се путем обезбјеђења одређених стамбених јединица или средстава за финансирање стамбене изградње и доградње, као и за побољшање услова становања адаптацијом поткровља, подрумских и заједничких просторија у стамбене јединице.

Средства за задовољавање стамбених потреба лица из члана 2 одлуке, обезбјеђују се из:

* Буџета Општине,
* Донације хуманитарних организација и других извора.
1. **ПОСТОЈЕЋА СТАМБЕНА СИТУАЦИЈА**
	1. **Стамбени фонд Општине Андријевица**

Према постојећој евиденцији Општина Андријевица има у власништву 61-у стамбену јединицу, издвојене по насељима:

* Једна стамбена јединица Ул. ``Бранка Делетића`` бб – дата на коришћење социјално угроженој породици;
* Расељеничко насеље ``Лим 1`` се налази поред фудбалског стадиона, састоји се од 10 стамбених јединица. У 7 објеката смјештена су расељена лица, а у три стамбене јединице породице социјалних случајева са 12 чланова. Објекти се налазе у добром стању и породице су задовољне условима становања;
* Расељеничко насеље ``Лим 2``, састоји се од 20 стамбених јединица. У четири стамбене јединице живе лица у стању социјалне потребе са 12 чланова домаћинства и ове стамбене јединице налазе се у одличном стању;
* Расељеничко насеље ``Краљштица`` састоји се од 30 монтажних стамбених јединица и оне су новијег датума и у добром стању. У 9 стамбених јединица смјештена су лица у стању социјалне потребе са 30 чланова домаћинства.

**Табела 1** – Преглед стамбених јединица у власништву Општине Ан дријевица, које користе

 социјалне категорије наведене у табели, за период до краја 2018. године и у

 наредном периоду

|  |  |  |
| --- | --- | --- |
| СОЦИЈАЛНА КАТЕГОРИЈА | Претходни период до краја 2017 г.  | У наредном периоду  |
|  | Стамбене јединице у кол. објект. | Индивидуални обј. од тврдог материјала | Монтажни објекти | Стамбене јединице у кол. објект. | Индивидуални обј. од тврдог материјала | Монтажни објекти |
| Социјално угрожена лица | 13 | 2 | 10 | / | / | / |
| Роми и Египћан и  | / | / | / | / | / | / |
| Избјегла и расељена лица | 17 | / | 20 | / | / | / |
| Пензионери | / | / | / | / | / | / |

Напомињемо, да ниједна од ових стамбених јединица није дата у закуп.

Комисија која је формирана од представника Општине, УНХЦР-а и Завода за расељена лица, ради праћења рационалног коришћења стамбеног простора у овим насељеима, најмање једанпут годишње, обилази објекте ради увида у начин коришћења и одржавања овог стамбеног фонда.

Изградњу ових стамбених јединица финансирала је Хуманитарна организација `Vordvision`` , Општина Андријевица и Високи комесеријат за избјеглице Уједињених нација (УНХЦР) у сарадњи са Комесеријатом за расељена лица Владе Републике Црне Горе. Допринос у изградњи општине Андријевица, састојао се од донације свог и куповине градског грађевинског земљишта од физичких лица и његовим комуналним опремањем.

Након завршетка ових објеката августа мјесеца 2004. године, исти су укњижени као власништво Општине Андријевица. Све ове стамбене јединице су попуњене корисницима како је горе наведено.

**Табела 2** – Преглед стамбених јединица у власништву Општине Андријевица код којих постоји ваљан основ коришћења и које су уписане у катастар

|  |  |  |
| --- | --- | --- |
| Број стамбених јединица | Начин коришћења | Правни основ коришћења |
|  | ДруштвенаСтамбена зграда | Стамбени просторстан |  |
| 61 |  | 61 | Уговор о привременом сјештају  |
| УКУПНО:  |  | 61 |  |

Општина Андријевица има сарадњу са Центром за социјални рад, која се одвија на основу њиховог предлога која је породица највише социјално угрожена, па се комисијски након расписаног огласа додјељује слободна стамбена јединица у случају да је напуштена од стране расељеног лица, које је промијенило мјесто боравка или да је неко од корисника изгубио статус лица у стању социјалне потребе.

**Табела** 3 – Преглед стамбених јединица у власништво општине Андријевица код којих не постоји ваљан основ коришћења и које нијесу уписане у кастастар

|  |  |  |
| --- | --- | --- |
| Број стамбених јединица | Начин коришћења | Правни основ коришћења |
|  | ДруштвенаСтамбена зграда | Стамбени просторстан |  |
| / | / | / | / |

Посједујемо информацију добијену од стране Центгра за социјални рад за општине Беране, Андријевица и Петњица – Канцеларија Андријевица, да на сеоском подручју наше општине има 4 породицe које станују у неадекватним стамбеним условима,Jeдна двочлана породица (расељена лица) је одселила тако да смо у њиховом стану смјестили једну двочлану породицу – лица у стању социјалне потребе , док смо у једном стану који је припадао расељеном лицу због смрти уселили једну четворочлану породицу у стању социјалне потребе. С тим у вези, Општина Андријевица ће се обратити Министарству рада и социјалног старања, да у заједничкој сарадњи обезбиједе грађевински материјал како би се побољшали стамбени услови ових породица.

Општина Андријевица нема ниједан пројекат планиран у наредном периоду за изградњу нових стамбених јединица, као ни будуће планове за ревизију стамбених јединица и станарских права над овим стамбеним јединицама , које су општинско власништво. Такође, немамо нових програма и пројеката у области социјалног становања које треба развијати, па сходно томе Буџетом Општине за 2018. годину нијесу планирана средства за ове намјене.

Напомињемо и да Општина Андријевица не посједује адекватно градско грађевинско земљиште, које би комунално опремила за изградњу нових стамбених јединица.

На основу члана 6 и 7 Закона о социјалном становању (``Службени лист ЦГ``, број 35/13) члана 45 Закона о локалној самоуправи (``Службени лист РЦГ``, број 42/03, 28/04, 75/05, 13/06 и ``Службени лист ЦГ``, број 88/09, 3/10, 38/12 и 10/14), члана 32 Статута Општине Андријевица (``Службени лист РЦГ``, број 21/04, 42/06 и ``Службени лист ЦГ - општински прописи``, број 2/11 и 21/13), уз претходну сагласност Министарства рада одрживог развоја и туризма број 108-380/5 од 12.04.2017. године , Скупштина општине Андријевица на сједници одржаној дана \_\_\_\_\_\_\_\_\_2017. године, донијела је

**О Д Л У К У**

**О усвајању Локалног програма социјалног становања у Општини Андријевица 2017.**

**Члан 1**

Усваја се Локални програм социјалног становања Општине Андријевица за 2017. годину.

**Члан 2**

Саставни дио ове одлуке је Локални програм социјалног становања Општине Андријевица за 2017. годину.

**Члан 3**

Ова одлука ступа на снагу осмог дана од дана објављивања у ``Службеном листу ЦГ – општински прописи``.

Број: \_\_\_\_\_\_\_\_\_\_\_\_\_

Андријевица, \_\_\_\_\_\_\_\_\_\_\_\_\_2017. године,

**СКУПШТИНА ОПШТИНЕ АНДРИЈЕВИЦА**

**П р е д с ј е д н и к,**

Добрашин Лалевић, с.р.

**О б р а з л о ж е њ е**

Правни основ за доношење ове одлуке садржан је у члану 6 Законом о социјалном становању (``Службени лист ЦГ``, број 35/13).

 Чланом 32, став 17 Закона о локалној самоуправи дефинисано да локална управа у складу са својим могућностима, уређује и обезбјеђује рјешавање стамбених потреба лица у стању социјалне потребе и лица са посебним потребама као и помаже рад хуманитарних и невладиних организација у овој области.

 Национална стамбена стратегија донесена је за период 2011-2020. године, гдје су створени основи и принципи за дефинисање правца даљег развоја стамбеног сектора у Црној Гори . Такође Законом о социјалном становању (``Службени лист ЦГ``, број 35/13) чланом 6 прописано је да јединица локалне самоуправе доноси Локални програм социјалног становања уз претходну сагласност Министарства одрживог развоја и туризма. Чланом 7 истог закона прописано је да је јединица локалне самоуправе обавезна да прикупља податке потребне за израду и доношење Локалног плана, управља пројектима изградње стамбених објеката и врши послове давања у закуп стамбених објеката, развија нове програме финансирања социјалног становања и подстиче партнерски однос између јавног, приватног и непрофитног сектора социјалног становања и организује послове одржавања објеката за социјално становање.

Са свега напријед изложеног предлажемо Скупштини да усвоји Одлуку о усвајању Локалног програма социјалног становања Општине Андријевица за 2018. години, као у датом тексту.

**Секретаријат локалне управе**

Црна Гора

**ОПШТИНА АНДРИЈЕВИЦА**

**Секретаријат локалне управе**

Број:

Андријевица, 13.03.2018. године,

**МИНИСТАРСТВО ОДРЖИВОГ РАЗВОЈА И ТУРИЗМА**

**П о д г о р и ц а**

**``Пете Пролетерске бригаде`` број 18**

У вези вашег дописа број 111-43/2 од 10.01.2018. године, достављамо Вам Програм социјалног становања за 2018. годину

С поштовањем.

**С е к р е т а р к а**

**Горица Зоњић**